open-index/open-wikipedia-markdown huggingface dataset:
Los Reyes del Nuevo Milenio

***Los Reyes Del Nuevo Milenio*** (בעברית: "***מלכי המילניום החדש***") הוא אלבום הסטודיו הראשון של הצמד הפוארטוריקני ויסין ויאנדל. הוא הגיע למקום ה-35 במצעד האלבומים הלטיניים של בילבורד .

## רשימת רצועות

### הערות

* בעטיפת האלבום האחורית, שמו של DJ אדם נכתב DJ אדן (DJ Adan), טעות נפוצה באלבומי הרגאטון של התקופה.
* כחלק מעטיפת האלבום "La mision 2" של "יומי פרש" מנהלם הראשון והאיש שגילה והחתים אותם בחברת התקליטים שלו, הופיע קידום לאלבום של הצמד, כששמו של יאנדל נכתב "יאנדר" (Llander).

## מיקומי שיא

## קישורים חיצוניים

## הערות שוליים

קטגוריה:אלבומי ויסין ויאנדל
ג'ון פנדלטון קינג

**ג'ון פנדלטון קינג** (באנגלית: **John Pendleton King**; 3 באפריל 1799 – 19 במרץ 1888) היה עורך דין, בעל מטעים ופוליטיקאי, שכיהן כחבר הסנאט של ארצות הברית מטעם מדינת ג'ורג'יה. הוא התפטר בשנת 1837 לפני תום כהונתו כדי להתמסר לעסקיו ולניהול אחוזותיו, וכיהן במשך כמעט ארבעים שנה כנשיא חברת הרכבות והבנק של ג'ורג'יה (Georgia Railroad and Banking Company). בנוסף, היה יצרן כותנה ובעל אחוזות גדולות, ובשנת 1860 החזיק ב־69 עבדים שעבדו בשדות הכותנה ובענפים הקשורים אליהם.

## ביוגרפיה
### ראשית חייו והשכלה
קינג נולד ב-3 באפריל 1799 בגלאזגו שבקנטקי. בילדותו עבר עם הוריו למחוז בדפורד שבטנסי, ובשנת 1815 עברו לעיר אוגוסטה שבג'ורג'יה. הוא השלים את לימודיו באקדמיית ריצ'מונד קאונטי שבאוגוסטה ולמד משפטים. בשנת 1819 התקבל ללשכת עורכי הדין והחל לעסוק בעריכת דין באוגוסטה.

### נישואים ומשפחה
לאחר שהחל את עיסוקו כעורך דין, נישא קינג למרי לואיז וודוורד, בתם של ג'ון וודוורד ואשתו הארייט ביקסבי. לשניים נולדו לפחות שתי בנות ובן אחד. בתו גרייס סטרלינג קינג נישאה לג'ון מקפרסון בריאן קונלי ונולדו להם ילדים. בתו מרי ליבינגסטון קינג נישאה להנרי פגט, המרקיז הרביעי מאנגלסי (1835–1898).

### קריירה פוליטית
בין השנים 1822 ל־1824 למד קינג באירופה. לאחר שחזר, המשיך בעיסוקו בעריכת דין באוגוסטה עד 1829. בשנים 1830 ו־1833 היה חבר בוועידות החוקתיות של מדינת ג'ורג'יה, ובשנת 1831 מונה לשופט בית המשפט לעניינים כלליים (Court of Common Pleas).

בשנת 1833 נבחר לסנאט של ארצות הברית מטעם הסיעה הג'קסוניאנית (ובהמשך המפלגה הדמוקרטית) כדי למלא את מקומו של ג'ורג' טרופ שהתפטר. הוא נבחר מחדש ב־1834 וכיהן בתפקיד מ־21 בנובמבר 1833 ועד 1 בנובמבר 1837, אז התפטר. באותה תקופה הייתה ארצות הברית בעיצומו של משבר פיננסי חריף, אשר קינג ייחס כולו למדיניותו של הנשיא אנדרו ג'קסון – ובעיקר להוצאת הפיקדונות הפדרליים מבנק ארצות הברית ולפקודת "Specie Circular", שחייבה רכישת קרקעות פדרליות בזהב או כסף בלבד, ולא בשטרות או מסמכים בנקאיים אחרים.

### עסקיו והמטעים שבבעלותו
לאחר פרישתו מהפוליטיקה, כיהן קינג כנשיא חברת הרכבות והבנק של ג'ורג'יה (Georgia Railroad and Banking Company) בין השנים 1841–1878. הוא היה ממובילי פיתוח הרכבות והיה מעורב בתעשיית ייצור הכותנה. בשנת 1865 היה חבר בוועידה החוקתית של מדינת ג'ורג'יה.

במקביל הרחיב את אחזקותיו החקלאיות באופן משמעותי, והקים אחוזות גדולות. משנות ה-30 של המאה ה-19 שילש ואף יותר את מספר העבדים שהחזיק. בשנת 1830 החזיק 22 עבדים באוגוסטה, בשנת 1840 – 55 עבדים, בשנת 1850 – 57 עבדים, ובשנת 1860 כבר החזיק 68 עבדים.

קינג נפטר בעיר סאמרוויל שבמדינת ג'ורג'יה ונקבר בבית העלמין של כנסיית סנט פול באוגוסטה.

### הנצחה ומורשת
העיר קינגסטון שבמדינת ג'ורג'יה נקראה על שמו. הגן הציבורי Pendleton King Park באוגוסטה נקרא על שם נכדו, ג'ון פנדלטון קינג השני, שנפטר בגיל 29 בעקבות מפרצת מוחית. גם Kings Mill נקרא על שמו.

## קישורים חיצוניים

* 
* 

קטגוריה:עורכי דין אמריקאים במאה ה-19
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1799
קטגוריה:אמריקאים שנפטרו ב-1888
פאו נבארו

**פאו נבארו בדנס** (בספרדית: **Pau Navarro Badenes**; נולד ב-25 באפריל 2005 בלה וילבליה שבספרד) הוא כדורגלן ספרדי המשחק בעמדת המגן הימני בקבוצת ויאריאל מלה ליגה.

## קריירת מועדונים
נבארו גדל במחלקות הנוער של ויאריאל ודפורטיבו רודה, ובשנת 2023 החל לשחק בקבוצות המילואים של ויאריאל. ב-26 בספטמבר 2024 ערך את הופעת הבכורה שלו בקבוצה הראשונה של המועדון, כשהחליף את לוגאן קושטה בניצחון 1–2 על אספניול במסגרת המחזור השביעי בלה ליגה לעונת 2024/2025. בסך הכל ערך 17 הופעות ליגה בעונה זו.

## קריירה בין-לאומית
נבארו נכלל בסגל נבחרת ספרד עד גיל 20 לטורניר גביע העולם עד גיל 20 בשנת 2025, וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ויאריאל
קטגוריה:ספרדים שנולדו ב-2005
איקר בראבו

**איקר בראבו סולאנייה** (בספרדית: **Iker Bravo Solanilla**; נולד ב-13 בינואר 2005 בסנט קוגאט דל ואלייס שבספרד) הוא כדורגלן ספרדי המשחק בעמדת החלוץ בקבוצת אודינזה מהסרייה א'.

## קריירת מועדונים
בראבו גדל במחלקות הנוער של אספולגנק וברצלונה. ב-28 ביולי 2021 חתם בבאייר לברקוזן מהבונדסליגה. ב-27 באוקטובר ערך את הופעת הבכורה שלו במועדון, בהפסד 1–2 לקרלסרוהה במסגרת הסיבוב השני של הגביע הגרמני לעונת , ובגיל 16 שנים, תשעה חודשים ו-15 ימים הפך לשחקן הצעיר ביותר שעורך הופעת בכורה בהיסטוריה של באייר לברקוזן, כשהוא שובר את שיאו של פלוריאן וירץ. ב-7 בנובמבר ערך את הופעתו היחידה בבונדסליגה, בתיקו 1-1 נגד הרטה ברלין במסגרת המחזור ה-11 לעונת 2021/2022.

ב-29 באוגוסט 2022 הושאל למשך עונה אחת לריאל מדריד קסטיליה, קבוצת המילואים של ריאל מדריד, ובהמשך הוארכה השאלתו בעונה נוספת.

ב-31 ביולי 2024 חתם על חוזה לארבע שנים באודינזה מהסרייה א'.

## קריירה בין-לאומית
בראבו נכלל בסגל נבחרת ספרד עד גיל 20 לטורניר גביע העולם עד גיל 20 בשנת 2025, וערך חמש הופעות בטורניר, בהן הבקיע שני שערים.

## תארים
;נבחרת ספרד עד גיל 19
* אליפות אירופה עד גיל 19 (1): 2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני באייר לברקוזן
קטגוריה:כדורגלני ריאל מדריד קסטיליה
קטגוריה:כדורגלני אודינזה
קטגוריה:ספרדים שנולדו ב-2005
המזכיר הראשי לראש הממשלה (הממלכה המאוחדת)

**המזכיר הראשי לראש הממשלה** (באנגלית: **Chief Secretary to the Prime Minister**) הוא תפקיד פוליטי בכיר במשרד ראש ממשלת הממלכה המאוחדת, האחראי לפיקוח על עבודת משרדי הממשלה ולוודא כי המדיניות שנקבעת על ידי ראשהממשלה מתורגמת לתוכניות פעולה. הוא פועל בשיתוף הדוק עם יחידת המדיניות של דאונינג 10 ועם משרד ראש הסגל, במטרה ליישם את תוכנית הממשלה לשינוי (Government’s Plan for Change) ולהבטיח שהיעדים האסטרטגיים של ראש הממשלה מתקדמים בהתאם ללוחות הזמנים.

התפקיד ממלא תפקיד מתאם בין יחידת המדיניות, משרד האוצר ומשרד הקבינט, ובמקרים רבים הוא משמש כגשר בין הדרג הפוליטי של דאונינג 10 לבין הדרג הביצועי במשרדי הממשלה. המזכיר הראשי לראש הממשלה עוסק גם בבקרה על פרויקטים ממשלתיים מרכזיים בתחומי הכלכלה, האנרגיה והשירותים הציבוריים. התפקיד שנוצר בתקופת כהונתו של ראש הממשלה קיר סטארמר בשנת 2024 נועד לחזק את יכולת הביצוע של לשכת ראש הממשלה ולתאם את יישום סדרי העדיפויות של הממשלה בכל משרדי המדינה.

בדומה למשרת Chief Secretary to the Treasury, האחראית לניהול תקציבי הממשלה מצד משרד האוצר, גם תפקיד זה עוסק בביצוע מדיניות, אך מתוך נקודת מבט כוללת של לשכת ראש הממשלה ולא של משרד בודד. נכון לשנת 2025, מחזיק התפקיד הוא דרן ג׳ונס (Darren Jones), חבר פרלמנט מטעם מפלגת הלייבור, המשמש כחלק מהצוות הבכיר של דאונינג 10 ופועל ישירות תחת ראש הממשלה קיר סטארמר.

## הערות שוליים
קטגוריה:ראש ממשלת בריטניה
איסאן מרינו

**איסן מרינו רודריגס** (בספרדית: **Izan Merino Rodríguez**; נולד ב-15 באפריל 2006 במאלגה שבספרד) הוא כדורגלן ספרדי המשחק בעמדת הקשר בקבוצת מאלגה מהליגה הספרדית השנייה.

## קריירת מועדונים
מרינו גדל במחלקות הנוער של מאלגה וסן פליקס, ובשנת 2022 החל לשחק בקבוצת המילואים של מאלגה. בעונת  ערך את הופעת הבכורה שלו בקבוצה הראשונה של המועדון במסגרת גביע המלך הספרדי, ולאחר מכן במסגרת פרימרה דיוויסיון RFEF, ובתום העונה העפיל עם הקבוצה לליגה הספרדית השנייה.

## קריירה בין-לאומית
מרינו נכלל בסגל נבחרת ספרד עד גיל 20 לטורניר גביע העולם עד גיל 20 בשנת 2025, וערך ארבע הופעות בטורניר.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני מאלגה
קטגוריה:ספרדים שנולדו ב-2006
יורם זאגה

**יורם זאגה** (בצרפתית: **Yoram Zague**; נולד ב-15 במאי 2006 בפריז שבצרפת) הוא כדורגלן צרפתי המשחק בעמדת המגן הימני בקבוצת פ.צ. קופנהגן מליגת העל הדנית, בהשאלה מפריז סן-ז'רמן.

## קריירת מועדונים
זאגה גדל במחלקות הנוער של AJN באנולה, פריז ופריז סן-ז'רמן. ב-4 באוגוסט 2023 חתם על חוזה מקצועני ראשון בפריז סן-ז'רמן החל מ-1 ביולי 2024 עד ל-30 ביולי 2027. ב-6 באפריל 2024 ערך את הופעת הבכורה שלו בקבוצה הבוגרת של המועדון, בתיקו 1-1 נגד קלרמון פוט במסגרת המחזור ה-28 בליגת העל הצרפתית לעונת 2023/2024. ב-15 במאי הבקיע את שער הבכורה שלו במועדון, בניצחון 1–2 על ניס במסגרת המחזור ה-32 בליגה. ב-7 בפברואר 2025 האריך את חוזהו במועדון עד לשנת 2028.

ב-24 ביוני 2025 הושאל למשך עונה אחת לפ.צ. קופנהגן מליגת העל הדנית. ב-18 בספטמבר ערך את הופעת הבכורה שלו בליגת האלופות, בתיקו 2-2 נגד באייר לברקוזן במסגרת שלב הליגה לעונת 2025/2026.

## תארים
;פריז סן-ז'רמן
* אליפות צרפת (2): 2023/2024, 2024/2025
* הגביע הצרפתי (1): 2024/2025

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני פ.צ. קופנהגן
קטגוריה:צרפתים שנולדו ב-2006
אגם מאהופאק

**אגם מאהופאק** (באנגלית: **Lake Mahopac**) הוא אגם המשתרע על פני כ-2,360 דונם המוקף על ידי הכפר מאהופאק . הוא מכיל בקרבו שלושה איים, שכולם בבעלות פרטית. שייט, דיג וספורט ימי אחר מותרים באגם. שתי מרינות מספקות שירותי גלישה ותמיכה. הוא מצוי בגובה של כ-199 מ' מעל פני הים; אורך חופיו מעט יותר מ-6 קילומטרים; עומקו המקסימלי 18.8 מ' והממוצע 8.48 מ'.

באגם סוגים שונים של דגים כמו בס גדול-לוע, בס קטן-לוע, כחול-זים ודג ראש חום. שיא העולם של דג ראש חום (Ameiurus nebulosus/Brown bullhead), ששקל 3.3 ק"ג, נתפס באגם מאהופאק ב-1 באוגוסט 2009.

אגם מאהופאק נמצא בתוך אגן הניקוז של נהר קרוטון וממילא קשור למערכת הובלת המים לעיר ניו יורק.

מלבד אגם מאהופאק, אגמים נוספים באזור של מאהופאק כוללים את אגם קירק, אגם קאסה, אגם סקור, אגם טיקטל ספאוט ולונג פונד. למעט אגם קירק, אגמים אלה אינם משתתפים באספקת המים לעיר ניו יורק.

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
חזית עממית

[ממוזער|קריקטורה של אנשי מעמד הפועלים דורכים על נחש עם [צלב קרס נאצי, תחת הכותרת "החזית העממית" (Frontul Popular), 1935]]
**חזית עממית** היא קואליציה של אנשים וקבוצות המשתייכים למעמד הפועלים. חזיתות עממיות לרוב כוללות גם קבוצות ליברליות וסוציאל-דמוקרטיות שנאבקות כנגד שליטים פשיסטים. החזיתות העממיות הידועות ביותר פעלו במהלך שנות ה-30 באירופה כנגד קבוצות פשיסטיות בגרמניה הנאצית ובאיטליה הפשיסטית.

## היסטוריה
החזיתות העממיות קמו בעיקר במהלך מלחמת העולם השנייה. לדוגמה, החזית העממית של ספרד לחמה במלחמת האזרחים בספרד כנגד כוחות פשיסטים של פרנסיסקו פרנקו בין יולי 1936 ל-1939.

גם בסין קמה חזית עממית שהשפיעה על הקמתה של הרפובליקה העממית של סין, במהלך שנות ה-20 וה-30.

בצרפת קמה החזית העממית (Front populaire), איחוד של מפלגות השמאל ואיגודי העובדים בצרפת שהתקיים מ-1936 ועד 1938. החזית נוצרה על מצע של מאבק משותף בפשיזם של תנועות הימין הקיצוני וכתוצאה מכך זכתה לתמיכה רבה בפרלמנט הצרפתי

המפלגה הקומוניסטית של ארצות הברית (CPUSA) פעלה שנים רבות כ-"חזית עממית" אנטי-פשיסטית בה היו שותפים אינטלקטואלים רבים, בהם יהודים רבים ואמנים. הבכיר בהם היה הנרי ואלאס, לימים סגן הנשיא ה־33 של ארצות הברית.

## חזיתות עממיות מודרניות
* הרפובליקה העממית של סין תחת המפלגה הקומוניסטית של סין (החזית המאוחדת)
* הרפובליקה הסוציאליסטית של וייטנאם תחת המפלגה הקומוניסטית של וייטנאם (חזית המולדת הווייטנאמית)
* הרפובליקה הדמוקרטית העממית של לאוס תחת המפלגה הקומוניסטית של לאוס (החזית הלאוסית לפיתוח לאומי)

## הערות שוליים

קטגוריה:קומוניזם: מונחים ומושגים
קטגוריה:טרמינולוגיה של תקופת השואה
קטגוריה:סוציאליזם
נבחרת מצרים בכדורגל עד גיל 23

**נבחרת מצרים בכדורגל עד גיל 23** מייצגת את מצרים בתחרויות כדורגל של המשחקים האולימפיים. בנוסף לכך היא שיחקה במשחקי אפריקה ו"גביע אפריקה בכדורגל עד גיל 23".

## היסטוריה
נבחרת מצרים בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
בתחרות אולימפיאדת ברצלונה הוחלט על ידי פיפ"א שנבחרות יכללו כדורגלנים עד גיל 23. נבחרת מצרים העפילה למשחקים.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 2012 - אחמד פתחי, מוחמד אבו תריכה, עימאד מוטב
* 2020 - אחמד חגאזי, מחמוד חמדי, מוחמאד אל שינאוי
* 2024 - מוחמד א-נני, אחמד סיד
## משחקי אפריקה
תחרות כדורגל במשחקי אפריקה היה מיועד לנבחרות עד גיל 23 בשנים 1991-2015. הנבחרת העפילה למשחקים 6 פעמים. נבחרת מצרים זכתה בתחרות בשנת 1995.

## גביע אפריקה עד גיל 23
החל משנת 2011 מתקיימת תחרות "גביע אפריקה אד גיל 23". 3 נבחרות חזקות של התחרות מעפילות למשחקים האולימפיים. ההישג של הנבחרת היה זכייה בשנת 2019. בנוסף לכך היא סיימה במקום השני בשנת 2023 והשלישי בשנת 2011.

## קישורים חיצוניים
* נתונים מאתר transfermarkt
* נתונים מאתר globalsport
* נתונים מאתר www.worldfootball

מצרים
קטגוריה:מצרים: כדורגל
צ'ארלס טייט

**צ'ארלס טייט** (באנגלית: **Charles Tait**; 1 בפברואר 1768 – 7 באוקטובר 1835) היה פוליטיקאי אמריקאי, אשר כיהן כחבר הסנאט של ארצות הברית מטעם מדינת ג'ורג'יה וכשופט פדרלי בבית המשפט המחוזי הפדרלי במחוז אלבמה, בבית המשפט המחוזי הצפוני של אלבמה ובבית המשפט המחוזי הדרומי של אלבמה.

## ביוגרפיה
### השכלה וקריירה מוקדמת
טייט נולד ב־1 בפברואר 1768 ליד העיר הנובר שבמושבת וירג'יניה, אמריקה הבריטית. בשנת 1783 עבר עם הוריו לג'ורג'יה, שם התיישבו ליד העיר פיטרסבורג. הוא השלים לימודים קדם-אקדמאיים ולמד באקדמיית וילקס שבוושינגטון, ג'ורג'יה, בין השנים 1786–1787, ולאחר מכן במכללת קוקסברי באבינגדון, מרילנד, בשנת 1788.

בין השנים 1789–1794 שימש כפרופסור לצרפתית במכללת קוקסברי. בשנת 1795 למד משפטים באופן עצמאי והוסמך כעורך דין במדינת ג'ורג'יה. באותה שנה החל לכהן כרקטור ופרופסור באקדמיית ריצ'מונד שבאוגוסטה, תפקיד בו כיהן עד 1798.

לאחר מכן עסק בעריכת דין פרטית במחוז אלברט ובלקסינגטון, ג'ורג'יה, בשנים 1798–1803. הוא היה גם בעל עבדים. בין השנים 1803–1809 כיהן כשופט בבית המשפט העליון של ג'ורג'יה במחוז השיפוטי המערבי.

### קריירה פוליטית
טייט נבחר לסנאט של ארצות הברית מטעם ג'ורג'יה כחבר המפלגה הדמוקרטית-רפובליקנית, כדי למלא את מקומו של הסנאטור ג'ון מילדג' שהתפטר – והוא ניצח בהפרש של קול אחד בלבד. הוא נבחר מחדש בשנת 1813 וכיהן מ־27 בנובמבר 1809 עד 3 במרץ 1819. במהלך כהונתו שימש יו"ר ועדת הסנאט לענייני הצי בשני קונגרסים עוקבים (ה־14 וה־15).
לאחר פרישתו מהסנאט עבר בשנת 1819 למחוז וילקוקס שבמדינת אלבמה.

### כהונה כשופט פדרלי
ב־10 במאי 1820 מינה אותו הנשיא ג'יימס מונרו לשופט בבית המשפט המחוזי הפדרלי במחוז אלבמה, בתפקיד חדש שנוצר באותה שנה. מינויו אושר על ידי הסנאט והוא קיבל את כתב המינוי ב־13 במאי 1820.

ב־10 במרץ 1824 הועבר מתוקף חוק לתפקיד כפול – כשופט הן בבית המשפט המחוזי הצפוני של אלבמה והן בבית המשפט המחוזי הדרומי של אלבמה. כהונתו הסתיימה ב־1 בפברואר 1826 עם התפטרותו.

### שנותיו האחרונות ומותו
בשנת 1827 נבחר טייט כחבר החברה הפילוסופית האמריקאית. לאחר פרישתו מהמערכת המשפטית עסק בגידול כותנה כבעל מטעים באזור קלייבורן, אלבמה. בשנת 1828 דחה הצעה לשמש שליח דיפלומטי לבריטניה.

טייט נפטר ב־7  1835 ליד קלייבורן ונקבר בבית העלמין דריי פורקס שבאחוזתו במחוז וילקוקס.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1768
קטגוריה:אמריקאים שנפטרו ב-1835
ג'ון אליוט (פוליטיקאי)

**ג'ון אליוט** (באנגלית: **John Elliott**; 24 באוקטובר 1773 – 9 באוגוסט 1827) היה פוליטיקאי אמריקאי, שכיהן כחבר הסנאט של ארצות הברית מטעם מדינת ג'ורג'יה בשנים 1819–1825.

## ביוגרפיה
אליוט נולד ב-24 באוקטובר 1773 במחוז ליברטי שבפרובינציית ג'ורג'יה. השלים את לימודיו באוניברסיטת ייל בשנת 1794 וחזר לג'ורג'יה כדי לעסוק בעריכת דין. לאחר שכיהן במספר תפקידים ציבוריים מקומיים, נבחר בשנת 1818 לסנאט של ארצות הברית מטעם המפלגה הדמוקרטית-רפובליקנית.

הוא נכנס לתפקידו בוושינגטון ב-4 במרץ 1819, וכיהן קדנציה מלאה עד ה-3 במרץ 1825. במהלך תקופה זו, מפלגתו התפצלה למספר סיעות, כאשר הוא תמך בוויליאם קרופורד, והיה חלק מסיעת "הרפובליקנים של קרופורד".

לאחר סיום כהונתו חזר לביתו בסאנבארי שבג'ורג'יה, שם חי עד מותו ב-9 באוגוסט 1827. 

כשנה לפני מותו, בנה עבורו האדריכל אייזיה דבנפורט בית בעיר סוואנה, ג'ורג'יה. הבית, שנודע לאחר מכן בשם "בית אליוט–הוגר", נהרס בשנת 1932. 

בשנת 1820 החזיק אליוט בבעלותו 115 עבדים במחוז ליברטי שבג'ורג'יה, ובשנת 1830 החזיק עזבונו ב־117 עבדים. 

## משפחתו
מאשתו הראשונה, אסתר דאנוודי, נולדו לו שתי בנות: הסטר אמרינתה ("הטי") אליוט (1797–1831) וקורין אליוט.
הטי הייתה אשתו הראשונה של מייג'ור ג'יימס סטיבנס בולוק (1793–1849) ואם לבנו, קצין בצי הקונפדרציה במלחמת האזרחים האמריקאית, ג'יימס דאנוודי בולוק (1823–1901).

הסנאטור אליוט היה גם בעלה הראשון של מרתה ("פאטסי") סטיוארט (1799–1864), בתם של הגנרל דניאל סטיוארט ושרה סוזנה אוסוולד.
לשניים נולדו ארבעה ילדים:
* סוזן אן אליוט (1820–1895)
* ג'ורג'יה אמנדה אליוט (1822–1848)
* צ'ארלס ויליאם אליוט (ספטמבר 1824 – בערך 1825)
* דניאל סטיוארט ("דן") אליוט (1826–1861), שנהרג במלחמת האזרחים בצבא הקונפדרציה

לאחר מותו של אליוט, נישאה אלמנתו פאטסי ב־8 במאי 1832 לחתנה, מייג'ור ג'יימס סטיבנס בולוק (בעלה של בתה מהנישואים הראשונים של אליוט), ונולדו להם ארבעה ילדים נוספים — בהם מרתה ("מיטי") בולוק (1835–1884) וארווין סטיבנס בולוק (1842–1898), ששירת אף הוא בצבא הקונפדרציה.
מיטי בולוק הייתה אמו של נשיא ארצות הברית תאודור רוזוולט (1858–1919) ושל אליוט רוזוולט (1860–1894), שהיה אביה של הגברת הראשונה אלינור רוזוולט (1884–1962).

## קישורים חיצוניים
* 
* 

קטגוריה:אמריקאים ילידי ג'ורג'יה
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1773
קטגוריה:אמריקאים שנפטרו ב-1827
חוליו דיאס

**חוליו דיאס דל רומו** (בספרדית: **Julio Díaz del Romo**; נולד ב-10 בינואר 2005 בסן פרננדו דה אנארס שבספרד) הוא כדורגלן ספרדי המשחק בעמדת המגן השמאלי בקבוצת אתלטיקו מדרילניו, קבוצת המילואים של אתלטיקו מדריד.

## קריירת מועדונים
דיאס גדל במחלקות הנוער של ראיו ואייקאנו ואתלטיקו מדריד. ב-26 בינואר 2023 האריך את חוזהו במועדון באתלטיקו מדריד עד לחודש יוני 2026. בשנת 2024 החל לשחק בקבוצת המילואים של המועדון.

## קריירה בין-לאומית
דיאס נכלל בסגל נבחרת ספרד עד גיל 20 לטורניר גביע העולם עד גיל 20 בשנת 2025, וערך חמש הופעות בטורניר.

## תארים
;נבחרת ספרד עד גיל 19
* אליפות אירופה עד גיל 19 (1): 2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:ספרדים שנולדו ב-2005
השבעתו הראשונה של רונלד רייגן לנשיאות ארצות הברית

**השבעתו הראשונה של רונלד רייגן לנשיאות ארצות הברית** נערכה בבניין הקפיטול בוושינגטון, ביום שלישי, 20 בינואר 1981. ההשבעה ציינה את תחילת כהונתם הראשונה של רונלד רייגן כנשיא ארצות הברית ושל ג'ורג' הרברט ווקר בוש כסגן הנשיא. נשיא בית המשפט העליון של ארצות הברית וורן ברגר השביע את רייגן לתפקיד, אשר הניח את ידו על ספר תנ"ך משפחתי שניתן לו על ידי אימו. התנ"ך היה פתוח על ספר . שופט בית המשפט העליון של ארצות הברית פוטר סטיוארט השביע את בוש לתפקיד סגן הנשיא.

ביום ההשבעה, בגיל 69 ו-349 ימים, היה רייגן האדם המבוגר ביותר שהושבע לנשיאות עד להשבעתו הראשונה של דונלד טראמפ בשנת 2017, בגיל 70 ו-220 ימים. בעת ההשבעה שוחררו 52 האמריקאים שהוחזקו כבני ערובה באיראן.

## קישורים חיצוניים

## הערות שוליים

קטגוריה:נשיאות רונלד רייגן
רייגן
קטגוריה:1981 בארצות הברית
צ'ובצ'יק

"**צ'ובצ'יק**" (ברוסית: "**Чубчик**") הוא שיר רוסי עממי שמקורו בתת-תרבות הפשע. הוא בוצע על ידי זמרים רוסיים מפורסמים רבים ברוסיה ובפזורה הרוסית, כשהגרסה המפורסמת ביותר ככל הנראה היא של הזמר פיוטר לשצ'נקו.

## אודות השיר
זהו שיר על פושע פרוע בעל צ'ובצ'יק (תלתל בלורית או קווצת שיער בקדמת הראש) שנשלח למחנה עבודה בסיביר. ניתן להסיק את הזמן המשוער של מקור השיר מהעובדה שהוא מזכיר את משפט המושבעים, שהתקיים ברוסיה משנת 1866 עד המהפכה הרוסית של 1917.

### מבצעים בולטים של השיר הרוסי
* **מוניה סרברוף**  (זמר בריטון יהודי יליד קישינב), **1927**
* **דוד מדוף**  (זמר טנור יהודי יליד אוקראינה), **שנות ה-20**
* **יורי מורפסי**  (זמר אופרה רוסי יליד יוון), **1930**
* **פיוטר לשצ'נקו** (זמר מפורסם ממוצא אוקראיני-צועני), **1931**
* **וילי טוקארב** (זמר רוסי-אמריקאי יליד צפון קווקז), **1983**
* **מריה ת'ורגבסקי ודן וינר** (זמרים-שחקנים תושבי שווייץ), **1994**
* **ז'אנה ביצ'בסקאיה**  (זמרת ומוזיקאית פולק רסייב), **2002**
* **[[פלאגיה]]** ו**גאריק סוקצ'וב**  (זמרים רוסיים), **2007**
* **ויקטור קורוליוב**  (זמר וכותב שירים רוסי המתמחה בז'אנר מוזיקת השאנסונים הרוסי), **2011**

### גרסאות בעברית
המשורר יעקב אורלנד כתב ללחן השיר מילים בעברית שאינן תרגום, וקרא לו בשם "נגני גיטרה".

המחבר והמתרגם התל אביבי, אברהם שלונסקי, כתב אף מילים ללחן זה, וקרא לו "עכו ארץ ישראל".

## קישורים חיצוניים
* "נגני גיטרה", מילות השיר והאזנה לו באתר זמרשת
* 

#### ביצועים ברוסית
* 
* 
* 
* 
* 15px Cubchik, בביצוע מריה ת'ורגבסקי ודן וינר, באתר ספוטיפיי, **1994**
* 15px Чубчик, בביצוע יורי מורפסי, באתר ספוטיפיי, **2001**
* 15px Chubchik, בביצוע ז'אנה ביצ'בסקאיה, באתר ספוטיפיי, **2002**
* 
* 15px Чубчик, בביצוע פלאגיה וגאריק סוקצ'וב, באתר ספוטיפיי, **2007**
* 15px Чубчик, בביצוע ויקטור קורוליוב, באתר ספוטיפיי, **2011**

#### [[קובץ:Yiddish flag.png|25px]] ביצועים ביידיש
* 

#### ביצועים בעברית
* 
* 

## הערות שוליים

קטגוריה:שירים ברוסית
קטגוריה:שירים בעברית
קטגוריה:שירים שתורגמו מרוסית לעברית
קטגוריה:שירים שנכתבו על ידי יעקב אורלנד
קטגוריה:מוזיקה רוסית
מאגר טיטיקוס

[ממוזער|[אגן ניקוז|אגן הניקוז של נהר קרוטון. בצידו המזרחי נהר טיטיקוס והמאגר.]]
**מאגר טיטיקוס** (באנגלית: **Titicus Reservoir**) הוא מאגר מים הממוקם בעיירה נורת' סיילם  במחוז וסטצ'סטר, 48 ק"מ צפונית לעיר ניו יורק. הוא נוצר כתוצאה מסכירת נהר טיטיקוס אשר ממשיך מערבה ומתנקז למאגר מסקוט. הוא אחד משנים עשר מאגרים באגן הניקוז של נהר קרוטון במערכת הובלת המים לעיר ניו יורק. הוא מספק מים למערכת מאז 1893. המאגר ממוקם בגובה של 98.5 מטרים מעל פני הים.

במלוא קיבולתו, הוא מכיל 2.7 מיליון מ"ק. שטחו 2.7 קמ"ר, אורכו 3.2 ק"מ, עומקו המקסימלי מעט יותר מ-18 מטרים, עומקו הממוצע הוא 9.8 מטר. אורך חופיו מגיע ל-13 קמ' והוא מנקז שטח של 62.4 קמ"ר בצפון סיילם ולואיסבורו . נהר טיטיקוס, המזין את הקצה המזרחי של המאגר, מתחיל יותר מחמישה מיילים משם ב-רידג'פילד , קונטיקט. הוא מנקז גם חלק ניכר מצפון רידג'פילד ורידג'ברי,  קונטיקט.

המים מהמאגר זורמים תחילה לאורך נהר טיטיקוס למאגר מסקוט, לאחר מכן למאגר ניו קרוטון ולבסוף לאורך אמת המים החדשה של הקרוטון, שאורכה 38.6 ק"מ, למאגר פארק ג'רום בברונקס, שם הם הופכים לחלק ממקור המים היומי של העיר.

## קישורים חיצוניים

## הערות שוליים

קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מדינת ניו יורק: גופי מים
קטגוריה:ארצות הברית: אגמי אגירה מלאכותיים
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
נהר טיטיקוס

[ממוזער|[אגן ניקוז|אגן הניקוז של נהר קרוטון. בחלק המזרחי נהר טיטיקוס שזורם מערבה ויוצר את מאגר טיטיקוס עקב סכירת הנהר. משם המים (כשמשוחררים) זורמים לנהר הראשי (קרוטון).]]
**נהר טיטיקוס** (באנגלית: **Titicus River**) הוא נהר באורך 13.7 ק"מ בדרום מערב קונטיקט ובדרום מזרח מדינת ניו יורק, המתנקז למאגר טיטיקוס, והוא חלק ממערכת הובלת המים לעיר ניו יורק. הנהר, המהווה חלק מאגן הניקוז של נהר קרוטון. אגן הניקוז שלו, משתרע על פני שטח של 62 קמ"ר. זהו אחד הנהרות הבודדים בקונטיקט שהוא חלק ממערכת אספקת המים לניו יורק. מקור הנהר הוא ברידג'פילד , קונטיקט. כקילומטר וחצי במורד הזרם, הנחל מסמן את הגבול הדרומי של שמורת נחל קיאהס. עוד 800 מטר במורד הזרם, הוא מתחבר לנחל קיאהס, ואז זורם קרוב למדי לכביש 116 . לאחר שעבר את הגבול לניו יורק, נהר טיטיקוס עדיין זורם קרוב לכביש 116 בניו יורק עד שהוא מתרוקן למאגר טיטיקוס. לאחר מאגר טיטיקוס, הוא זורם עוד 0.5 מייל, מתחת לכביש I-684 , ומתנקז למאגר מסקוט.
## ביאורים

## הערות שוליים

קטגוריה:מדינת ניו יורק: נהרות
קטגוריה:קונטיקט: נהרות
קטגוריה:נהרות אמריקה הצפונית הנשפכים לאוקיינוס האטלנטי
קטגוריה:מערכת הובלת המים לעיר ניו יורק
קטגוריה:אגן הניקוז קרוטון
נבחרת קטר בכדורגל עד גיל 23

**נבחרת קטר בכדורגל עד גיל 23** מייצגת את קטר בתחרויות כדורגל של המשחקים האולימפיים. בנוסף לכך היא משחקת ב"גביע אסיה בכדורגל עד גיל 23" ובמשחקי אסיה.

## היסטוריה
נבחרת קטר בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה. נבחרת קטר הודחה ברבע הגמר. זו הייתה הפעם היחידה שנבחרת השתתפה באולימפיאדה.

## גביע אסיה עד גיל 23
תחרות כדורגל "גביע אסיה עד גיל 23" מיועדת לנבחרות עד גיל 23. נבחרות שסיימו את התחרות ב-3 מקומות הראשונים מעפילות לאולימפיאדה.

* 2013 - לא העפילה
* 2016 - חצי הגמר
* 2018 - המקום השלישי
* 2020 - שלב הבתים
* 2022 - שלב הבתים
* 2024 - שלה הבתים

## משחקי אסיה
תחרות כדורגל במשחקי אסיה מיועדת לנבחרות עד גיל 23.

* 2002 - לא העפילה
* 2006 - **זכייה**
* 2010 - שלב שמינית הגמר
* 2014 - לא השתתפה
* 2018 - שלב הבתים
* 2022 - שלב שמינית הגמר

## קישורים חיצוניים
* נתונים מאתר transfermarkt
* נתונים מאתר globalsport
* נתונים מאתר worldfootball

קטר
קטגוריה:קטר: כדורגל
פרויקט ארטישוק

**פרויקט ארטישוק** (המכונה גם **מבצע ארטישוק**) היה פרויקט חשאי של הסוכנות האמריקאית למודיעין (CIA) שנועד לבדוק שיטות חקירה ותשאול מתקדמות והשפעה פסיכולוגית על בני אדם. מטרתו של הפרויקט הייתה לפתח מניפולציות פסיכולוגיות לתשאול עצורים ומבוקשים. במחקר השתתפו מעל 7,000 חיילים. לחיילים ניתנו סמים כמו LSD מבלי שיודעו מהו החומר. התוצאות היו קשות מאוד – למעלה מאלף מהם התפתחו בעיות נפשיות ונוירולוגיות, כולל דיכאון ואפילפסיה, ורבים אף בחרו לסיים את חייהם בעקבות ההשפעות. הפרויקט החל לפעול בשנת 1951 כהמשך לתוכנית מוקדמת יותר בשם **Project Bluebird**, וב־1953 הוחלף בהדרגה בפרויקט הידוע יותר **MKUltra**.

השם „ארטישוק“ שימש ככינוי מוצפן פנימי של הסוכנות לניסויים שכללו שימוש בסמים, היפנוזה, מניעת שינה וטכניקות שליטה בתודעה.

## רקע
פרויקט ארטישוק, שנודע בתחילה בשם פרויקט "בלובירד" הושק רשמית ב-20 באוגוסט 1951, ונוהל על ידי משרד המודיעין המדעי (Office of Scientific Intelligence) של ה-CIA. המטרה העיקרית של פרויקט ארטישוק הייתה לקבוע האם ניתן לגרום לאדם לבצע ניסיון התנקשות בעל כורחו.

## שיטות פעולה
פרויקט ארטישוק כלל הפעלה של תוכניות שונות לטובת ביצוע שטיפת מוח ואיסוף מידע. הפרויקט פותח בשיתוף עם חטיבות המודיעין של צבא ארצות הברית, צי ארצות הברית, חיל האוויר של ארצות הברית וFBI . בתזכיר מינואר 1952 תוארו מטרות הפרויקט בשאלה "האם נוכל להשיג שליטה על אדם עד כדי כך שהוא יעשה את רצוננו בניגוד לרצונו ואפילו בניגוד לחוקי הטבע הבסיסיים, כמו שימור עצמי?"

במסגרת הפרויקט נבדקו השפעות של חומרים כימיים והיפנוזה על שליטה מוחית. הנסיינים עברו התמכרות לסמים (ובהמשך גמילה) כולל LSD וכימיקלים אחרים כדי להחליש התנגדות נפשית ולייצר אמנזיה ומצבים פגיעים אחרים אצל הקורבנות.

החוקרים התעניינו בשאלה האם ניתן לגרום לנחקרים לחשוף מידע סודי, לבצע פעולות בניגוד לרצונם, או לשכוח אירועים מסוימים.

פרויקט ארטישוק היה שם הקוד הסודי של סוכנות הביון המרכזית (CIA) לביצוע ניסויים פנימיים ובחו"ל תוך שימוש ב-LSD, היפנוזה ובידוד מוחלט כצורות של הטרדה פיזיולוגית בחקירות מיוחדות על נבדקים אנושיים. בתחילה השתמשו בקוקאין, קנאביס, הרואין, פיוטה ומסקלין, אך בהדרגה ראו שהיעילות הגבוהה ביותר כביכול היא של ה-LSD. הנבדקים שעזבו את הפרויקט הזה היו עם אמנזיה, מה שהוביל לזיכרונות פגומים ומעורפלים מהחוויה. בשנת 1952, סוכני CIA שלא ידעו על כך סוממו בסתר כדי לקבוע את השפעות הסם על אנשים תמימים. תיעוד אחד מציין כי נעשה שימוש על סוכן במשך 77 ימים ב-LSD.

הפרויקט חקר את הפוטנציאל של קדחת דנגי ומחלות אחרות. במסגרת אחד התזכירים בפרויקט נכתב: "לא כל הווירוסים חייבים להיות קטלניים... המטרה כוללת את אלה שפועלים כגורמים משביתים לטווח קצר ולטווח ארוך."

## ביקורת והשלכות
בשנות ה־70 נחשפו מסמכים במסגרת חקירות הסנאט האמריקאי שהצביעו על הפרת זכויות אדם חמורה בניסויים שבוצעו ללא הסכמה מדעת.

הוועדה קבעה בין היתר כי שיטות אלה חצו גבולות אתיים ברורים והיו מנוגדות לעקרונות היסוד של מחקר רפואי בבני אדם".

חלק ניכר מהמסמכים המקוריים של פרויקט ארטישוק הושמדו או נותרו חסויים. אולם מאז 2000 פורסמו מסמכים רבים במסגרת תוכנית CREST של CIA, המאפשרים לחוקרים לעיין במזכרים, התכתבויות ודו״חות ביצוע.

## ראו גם

* פרויקט MKUltra

## הערות שוליים

קטגוריה:מבצעי ה-CIA
ונוס מאזארן

**ונוס מאזארן** הוא פסל שיש רומי המתוארך למאה ה-2 לספירה. הוא התגלה ברומא, איטליה, בסביבות שנת 1510 ומוצג כיום בווילה גטי. שמו נובע מהאמונה שהפסל היה בבעלותו של החשמן מאזארן, אך כיום הדבר נחשב כבלתי סביר.

ונוס מתוארת עירומה, כשהיא אוחזת פיסת בד סביב ירכיה. דולפין ניצב לרגליה ותומך בדמות, כרמז להולדת האלה מן הים. דימוי זה של ונוס נובע מן הפסל היווני הידוע של הפסל פרקסיטלס, שנוצר סביב 350 לפנה"ס וזכה לפופולריות עצומה. החל מן המאה ה-1 לפנה"ס יצרו אמנים רבים גרסאות שונות לנושא של ונוס העירומה.

הפסל נחשב לרפרודוקציה רומית של אחת מן הגרסאות ההלניסטיות לנושא זה. בשנת 1509 התגלה הפסל ברומא, והוא היה בין הממצאים שתרמו להתחדשות העניין באמנות הקלאסית בתקופת הרנסאנס. בעבר סברו כי הפסל היה שייך לקרדינל מאזארן, יועצו של לואי הארבעה עשר, מלך צרפת, אך כיום הנחה זו נחשבת בלתי סבירה; עם זאת, הכינוי "ונוס מאזארן" נותר בשימוש.

במהלך ההיסטוריה הארוכה של הפסל נגרמו לו נזקים משמעותיים. השדיים, חלקים מן הבד, הזרועות והדולפין שוחזרו, וראש הפסל עשוי היה להשתייך במקור לפסל עתיק אחר. סימנים בגב הדמות פורשו כפצעי ירי שנגרמו בתקופת המהפכה הצרפתית, אף שסיפור זה נחשב כנראה רומנטי יותר מאשר עובדתִי.

## השפעות
הפסל הוא רפרודוקציה רומית של פסלים יווניים בהשראת פסל של ונוס בעירום שנוצר על ידי פרקסיטלס בסביבות שנת 350 לפני הספירה.

הפסל "ונוס מאזארן" השפיע על האמן רפאל בעיצוב כמה מיצירותיו, ובהן גם פרסקו שביצע בווילה פארנזינה שברומא. 

## קישורים חיצוניים

## הערות שוליים

קטגוריה:פסלים (יצירות)
קטגוריה:פיסול רומי
קטגוריה:פסלי שיש
קטגוריה:ונוס
West End Girl

***West End Girl*** הוא אלבום האולפן החמישי של הזמרת-יוצרת הבריטית לילי אלן. האלבום יצא לאור ב-24 באוקטובר 2025, על ידי חברת התקליטים BMG רייטס מנג'מנט. האלבום, שהוקלט בלוס אנג'לס במשך שישה עשר ימים בדצמבר 2024, משקף באופן לירי את סיום נישואיו של אלן לשחקן דייוויד הארבור, וכיצד היא עיבדה את מעשי הבגידה לכאורה שלו.

## רקע והכרזה
באפריל 2019, אלן חשפה ברדיו Beats 1 שהיא עובדת על אלבומה הבא, שיהיה אלבום קונספט. אלן אמרה מאוחר יותר, במרץ 2020, כי אלבומה החדש מכיל רק "אזכורים מוזרים" של התמכרויות העבר שלה. היא אמרה: "את האלבום הזה אני כותבת כבר קצת יותר משנה, אבל אני מרגישה שהתקדמתי נפשית כל כך רחוק מאז."

בסוף 2022, אלן הזמינה חמישה שבועות באולפן מוזיקה, אך אמרה שזה הרגיש "מאולץ" ושהמוזיקה עדיין לא מוכנה לצאת. בשנת 2024, היא אמרה שהקליטה כ-50 שירים לפרויקט המוזיקה הבא שלה, עליו היא עדיין עבדה. ב-20 באוקטובר 2025, היא הודיעה כי אלבום האולפן החמישי שלה, *West End Girl*, ייצא ארבעה ימים לאחר מכן. זהו אלבומה הראשון מזה שבע שנים.

## רשימות סוף שנה

## רשימת רצועות

## מיקומי שיא

## היסטוריית יציאות לאור

## קישורים חיצוניים

* 

## הערות שוליים

קטגוריה:אלבומי לילי אלן
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
מחוז בורגנלנד

**מחוז בורגנלנד** (בגרמנית: **Burgenlandkreis**) הוא מחוז בדרום מדינת סקסוניה-אנהלט שבגרמניה. בירת המחוז היא העיר נאומבורג.

## גאוגרפיה
המחוז שוכן בגבול הדרומי של סקסוניה-אנהלט, גובל בתורינגיה ממערב ומדרום ובסקסוניה ממזרח. הנוף מאופיין בגבעות ובשטחו זורמים הנהרות זאלה, אונשטרוט והאלסטר הלבן. האזור שבין הנהרות עשיר בכרמים, מהם מיוצר יין בכמויות מסחריות. זהו האזור הצפוני ביותר בגרמניה המאופיין בייצור יין.

## חלוקה מנהלית
במחוז 7 ערים ועוד 4 עיריות מקומיות הכוללות יישובים כפריים בלבד. להלן רשימת הערים:
* אלסטראו
* הוהנמלסן
* וייסנפלס
* טויכרן
* ליצן
* נאומבורג
* צייץ

## קישורים חיצוניים

## הערות שוליים

בורגנלנד
ג'ושוע היל

**ג'ושוע היל** (באנגלית: **Joshua Hill**; 10 בינואר 1812 – 6 במרץ 1891) היה פוליטיקאי אמריקאי שכיהן כחבר הסנאט של ארצות הברית מטעם מדינת ג'ורג'יה.

## ביוגרפיה
### ראשית חייו
ג'ושוע היל נולד ב-10 בינואר 1812 במחוז אייבוויל שבקרוליינה הדרומית, לג'ושוע היל האב ולננסי אן וייאט קולייר. הוא התחנך בבתי הספר המקומיים, ולאחר סיום לימודיו פנה ללימודי משפטים. בשנת 1833 עבר לעיר מונטיסלו שבג'ורג'יה, שם הקים משרד עורכי דין. בשנת 1836 נישא לאמילי ריד ממונטיסלו, שהייתה בת 16 בלבד. לשניים נולדו ארבע בנות ובן אחד. בשנת 1848, כעבור חמש־עשרה שנה, עבר היל לעיר מדיסון, שם התגורר עד סוף חייו.

### קריירה פוליטית
להיל היו "עקרונות ויגיים ויוניוֹניסטיים חזקים", שאפיינו את חברי המפלגה הוויגית עד שהתפרקה בג'ורג'יה. לאחר מכן הצטרף למפלגה האמריקנית, שנודעה גם בשם "מפלגת שאינם יודעים דבר". בשנת 1857, חברי המפלגה באזורו הציעו את מועמדותו (ללא יוזמתו האישית) לבית הנבחרים של ארצות הברית מטעם ג'ורג'יה, והוא נבחר לתפקיד. בשנת 1859 נבחר שוב לתקופת כהונה נוספת, אך התפטר ב־23 בינואר 1861, זמן קצר לאחר שהוועידה המדינתית של ג'ורג'יה אישרה את חוק הפרישה מהאיחוד.

בשנת 1864 נבחר היל לראש עיריית מדיסון. בשלבים המאוחרים של מלחמת האזרחים האמריקאית איבד את בנו היחיד, שנהרג בקרבות סמוך לעיירה ליתוניה במסגרת המערכה על אטלנטה. כאשר יצא לאסוף את גופת בנו, פגש את הגנרל ויליאם שרמן, וביקש ממנו שחיילי צבא האיחוד לא ישרפו את העיר מדיסון בדרכם במסע "הצעדה אל הים". שרמן הסכים, וכאשר כוחותיו הגיעו לעיר בפיקודו של הגנרל הנרי וורנר סלוקום, יצא היל לקראתם. סלוקום כיבד את הסיכום שהושג עם שרמן, והורה לשרוף רק מתקנים ששימשו את מאמץ המלחמה – בית חרושת לכותנה, תחנת רכבת ומבנים צבאיים – אך לא פגע בבתי התושבים.

לאחר סיום מלחמת האזרחים, נבחר היל בשנת 1867 לסנאט של ארצות הברית מטעם המפלגה הרפובליקנית. עם זאת, לא החל לכהן בפועל עד לשנת 1871, אז הוחזרה ג'ורג'יה לאיחוד. הוא כיהן עד תום כהונתו בשנת 1873, ולא ביקש להיבחר מחדש. לאחר מכן חזר לעסוק בעריכת דין ונפטר בעיר מדיסון.
היל היה הרפובליקני הראשון שנבחר לסנאט מטעם מדינת ג'ורג'יה. לאחר תקופת כהונתו הסתיימה תקופת השיקום, וג'ורג'יה לא בחרה סנאטור רפובליקני נוסף עד לבחירתו של מאק מטינגלי בשנת 1980.

### מותו ומורשתו
ג'ושוע היל נפטר במדיסון ב־6 במרץ 1891 ונקבר בבית העלמין המקומי. הוא זכור בזכות פעילותו בקונגרס, שבה הצליח להעביר את הבעלות על מבני מטבעה פדרלית הישנים שבעיר דהלונגה לידי המכללה החקלאית של צפון ג'ורג'יה – מוסד שלימים הפך לאוניברסיטת צפון ג'ורג'יה.

## קישורים חיצוניים

* 
* 

קטגוריה:אמריקאים ילידי קרוליינה הדרומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מג'ורג'יה
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1812
קטגוריה:אמריקאים שנפטרו ב-1891
De Nuevos a Viejos

"***De Nuevos A Viejos***" (בעברית: "**מהחדש לישן"**) הוא אלבום האולפן השני של הצמד הפוארטוריקני ויסין ויאנדל. הוא הגיע למקום ה-12 ב"מצעד אלבומי פופ לטיני" ולמקום ה-26 ב"מצעד האלבומים הלטיניים". ואף היה מועמד בטקס פרסי המוזיקה הלטינית של בילבורד בקטגוריית "אלבום הראפ הלטיני של השנה".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ויסין ויאנדל
קטגוריה:אלבומים שהופקו על ידי DJ Blass
אלפרד אייברסון האב

**אלפרד אייברסון האב** (באנגלית: ****; 3 בדצמבר 1798 – 4 במרץ 1873) היה פוליטיקאי אמריקאי, אשר כיהן כחבר בית הנבחרים והסנאט של ארצות הברית מטעם מדינת ג'ורג'יה.

## ביוגרפיה
### ראשית חייו
אייברסון נולד ב-3 בדצמבר 1798 במחוז ליברטי שבג'ורג'יה, למד בבתי ספר פרטיים, ובשנת 1820 השלים את לימודיו במכללת ניו ג'רזי (כיום אוניברסיטת פרינסטון). לאחר מכן למד משפטים, הוסמך לעריכת דין בשנת 1822, והחל לעסוק במקצוע בעיר קלינטון שבמחוז ג'ונס, ג'ורג'יה.

### קריירה פוליטית
אייברסון כיהן בבית הנבחרים של ג'ורג'יה בשנים 1827–1830. בשנת 1830 עבר לעיר קולומבוס, שם המשיך לעסוק בעריכת דין. בין השנים 1835–1837 כיהן כשופט בבית המשפט העליון של המדינה, ובשנים 1843–1844 כיהן כחבר הסנאט של ג'ורג'יה. בשנת 1844 שימש כאלקטור נשיאותי מטעם המפלגה הדמוקרטית.

אייברסון נבחר כחבר המפלגה הדמוקרטית לבית הנבחרים של ארצות הברית (הקונגרס השלושים), וכיהן שם מ־4 במרץ 1847 עד 3 במרץ 1849. בין השנים 1850–1854 שב לשמש כשופט בבית המשפט העליון של ג'ורג'יה, וב־1855 נבחר לסנאט של ארצות הברית, בו כיהן עד 28 בינואר 1861, אז פרש בעקבות פרישת מדינתו מהאיחוד.

במהלך כהונתו היה יו"ר ועדת התביעות של הסנאט (בקונגרסים ה־35 וה־36). אייברסון התנגד לרעיון "הריבונות העממית" (Popular Sovereignty) – כלומר, האפשרות שכל מדינה תחליט בעצמה אם להתיר עבדות.

לאחר שג'ורג'יה הכריזה על פרישתה מארצות הברית, נשא נאום פרידה לוחמני שבו הצהיר כי הדרומיים לעולם לא יחזרו לאיחוד "אלא אם תינתן הכרה מלאה וברורה בזכותם לביטחון במוסד העבדות".

### מותו
לאחר עזיבתו את הסנאט, שב אייברסון לעסוק בעריכת דין בקולומבוס עד 1868. באותה שנה רכש מטע באזור מייקון המזרחית, שם עסק בחקלאות עד מותו ב-4 במרץ 1873. הוא נקבר בבית העלמין לינווד.

בנו, , היה גנרל בצבא הקונפדרציה במהלך מלחמת האזרחים האמריקאית.

## קישורים חיצוניים

* 
* 

קטגוריה:אמריקאים ילידי ג'ורג'יה
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מג'ורג'יה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1798
קטגוריה:אמריקאים שנפטרו ב-1873
הומר ו. מ. מילר

**הומר וירג'יל מילטון מילר** (באנגלית: **Homer Virgil Milton Miller**; 29 באפריל 1814 – 31 במאי 1896) היה רופא ופוליטיקאי אמריקאי ממדינת ג'ורג'יה, ששירת כרופא בצבא הקונפדרציה במהלך מלחמת האזרחים האמריקאית, וכיהן כחבר הסנאט של ארצות הברית מטעם מדינת ג'ורג'יה במשך שבעה ימים בלבד בשנת 1871.

## ביוגרפיה
מילר נולד בעיר פנדלטון שבקרוליינה הדרומית, ב־29 באפריל 1814. בשנת 1820 עבר עם הוריו למחוז ראבון שבמדינת ג'ורג'יה. הוא למד בבתי הספר המקומיים, ובשנת 1835 סיים את לימודיו בפקולטה לרפואה של קרוליינה הדרומית. לאחר מכן המשיך בלימודי רפואה בפריז, ובשנת 1838 החל לעסוק ברפואה בעיירה קאסוויל בג'ורג'יה. בשנת 1844 התמודד ללא הצלחה מטעם המפלגה הוויגית על מושב בבית הנבחרים של ארצות הברית בקונגרס ה־29.

מילר היה בעל עבדים. לפי רישומי המפקדים הפדרליים, בשנת 1840 היו בבעלותו 10 עבדים; בשנת 1850 – שלושה; ובשנת 1860 – עשרים עבדים.

במהלך מלחמת האזרחים האמריקנית שירת מילר בצבא הקונפדרציה כרופא מנתח, מנהל רפואי, מנתח במוצבים ומפקח על בתי חולים במדינת ג'ורג'יה. לאחר המלחמה חזר לעסוק ברפואה בעיר רום, ג'ורג'יה, והיה חבר בסגל ההוראה של הפקולטה לרפואה באטלנטה. בהמשך כיהן גם כנאמן של אוניברסיטת ג'ורג'יה באת'נס.

בשנת 1867 היה מילר חבר בוועידת השיקום של מדינת ג'ורג'יה. עם החזרת הייצוג של המדינה בקונגרס, נבחר ב־28 ביולי 1868 לסנאט של ארצות הברית מטעם המפלגה הדמוקרטית. עם זאת, הוא לא הורשה לכהן מיד, והוסמך רק ב־24 בפברואר 1871. הוא כיהן עד תום הקדנציה ב־3 במרץ אותה שנה – בסך הכול שבעה ימים בלבד.

תקופת כהונתו של מילר נחשבת (נכון לשנת 2025) לשלישית הקצרה ביותר בתולדות הסנאט של ארצות הברית, והקצרה ביותר מבין הסנאטורים שנבחרו לתקופת כהונה מלאה. תקופת הכהונה הקצרה ביותר שייכת לרבקה לטימר פלטון מג'ורג'יה, שכיהנה יום אחד בלבד – מ־21 עד 22 בנובמבר 1922. במקום השני נמצא הסנאטור סלמון צ'ייס מאוהיו, שכיהן יומיים בלבד במרץ 1861, אך מכיוון שכיהן קדנציה מלאה בעבר, אינו נחשב לקצר־הכהונה ביותר. במקום הרביעי נמצא אלווה למפקין מקרוליינה הדרומית, שכיהן עשרה ימים בלבד – מ־22 ביולי עד 1 באוגוסט 1941.

מילר נפטר באטלנטה ב־31 במאי 1896, ונקבר בבית העלמין מרטל היל בעיר רום, ג'ורג'יה.

## קישורים חיצוניים
* 
* 

קטגוריה:אמריקאים ילידי קרוליינה הדרומית
קטגוריה:אנשי צבא הקונפדרציה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1814
קטגוריה:אמריקאים שנפטרו ב-1896
סיפוח נוקלאופילי

בכימיה אורגנית, תגובת **סיפוח נוקלאופילי** (**A<sub>N</sub>**) היא תגובת סיפוח שבה תרכובת כימית עם קשר כפול או משולש אלקטרופילי מגיבה עם נוקלאופיל, כך שהקשר הכפול או המשולש נשבר. תגובות סיפוח נוקלאופילי נבדלות מתגובות סיפוח אלקטרופילי בכך שתגובות הסיפוח הנוקלאופילי כוללות את הקבוצה שאליה מתווספים אטומים המקבלת זוגות אלקטרונים, ואילו תגובות הסיפוח האלקטרופילי כוללות את הקבוצה התורמת זוגות אלקטרונים.

## סיפוח לקשרים כפולים בין פחמן להטרו-אטום
תגובות סיפוח נוקלאופיליות של נוקלאופילים עם קשר כפול או משולש אלקטרופילי (קשרי π) יוצרות מרכז פחמני חדש עם שני קשרים בודדים נוספים, או σ. סיפוח של נוקלאופיל לקשרים כפולים או משולשים בין פחמן להטרו-אטום כגון C=O< או C≡N- מציג מגוון גדול. סוגים אלה של קשרים הם קוטביים (בעלי הבדל גדול באלקטרושליליות בין שני האטומים); כתוצאה מכך, אטומי הפחמן שלהם נושאים מטען חיובי חלקי. זה הופך את המולקולה לאלקטרופילית, ואת אטום הפחמן למרכז האלקטרופילי; אטום זה הוא המטרה העיקרית עבור הנוקלאופיל. כימאים פיתחו מערכת גאומטרית לתיאור הגישה של הנוקלאופיל למרכז האלקטרופילי, תוך שימוש בשתי זוויות, זווית בורגי-דוניץ וזווית פליפין-לודג', בעקבות מדענים שחקרו ותיארו אותן לראשונה.

: 300x300 פיקסלים|Nucleophilic addition to a carbonyl

תגובה מסוג זה נקראת גם **תגובת סיפוח נוקלאופילי 1,2**. הסטריאוכימיה של סוג זה של התקפה נוקלאופילית אינה מהווה בעיה, שכן כאשר שני המתמירים האלקיליים שונים ואין בעיות שליטה אחרות כגון כלציה עם חומצת לואיס, תוצר התגובה הוא רצמט. תגובות סיפוח מסוג זה הן רבות. כאשר תגובת הסיפוח מלווה באלימינציה, התגובה היא סוג של התמרה או תגובת סיפוח-אלימינציה.

### סיפוח לקבוצות קרבוניל
עם תרכובת קרבוניל כאלקטרופיל, הנוקלאופיל יכול להיות:
* מים בהידרציה לדיול תאומי (הידרט).
* אלכוהול באצטליזציה לאצטל.
* הידריד בחיזור לכוהל.
* אמין עם פורמלדהיד ותרכובת קרבוניל בתגובת מניך.
* יון אנולט בתגובת אלדול או תגובת בייליס-הילמן.
* נוקלאופיל אורגנומתכתי בתגובת גרינארד או בתגובת ברבייה הקשורה או בתגובת רפורמצקי.
* ילידים כגון ריאגנט ויטיג או ריאגנט קורי-צ'ייקובסקי או קרבוני α-סיליל באולפינציה של פיטרסון.
* קרבוניון פוספונט בתגובת הורנר-וודסוורת'-אמונס.
* זווטריון פירידין בתגובת האמיק.
* אצטיליד בתגובות אלקינילציה.
* יון ציאניד בתגובות ציאנוהידרין.

בתגובות נוקלאופיליות רבות, סיפוח לקבוצת הקרבוניל חשובה מאוד. במקרים מסוימים, הקשר הכפול C=O מחוזר לקשר יחיד C-O כאשר הנוקלאופיל נקשר לפחמן. לדוגמה, בתגובת ציאנוהידרין, יון ציאניד יוצר קשר C-C על ידי שבירת הקשר הכפול של הקרבוניל ליצירת ציאנוהידרין.

### סיפוח לניטריל
עם אלקטרופילים ניטריליים, תגובות סיפוח נוקלאופילי מתרחשות על ידי:
* הידרוליזה של ניטריל ליצירת אמיד או חומצה קרבוקסילית.
* נוקלאופילים של אבץ אורגני בתגובת בלייז.
* כהלים בתגובת פינר.
* אותו ניטריל פחמן α בתגובת ת'ורפ. הגרסה התוך-מולקולרית נקראת תגובת ת'ורפ-זיגלר.
* ריאגנטי גריניארד ליצירת אימינים. המסלול מספק קטונים לאחר הידרוליזה או אמינים ראשוניים לאחר חיזור אימינים.

## קישורים חיצוניים

## הערות שוליים

קטגוריה:כימיה אורגנית
שמואל פילדרמן

**שמואל פילדרמן** (ברומנית: **Samuel (Șmil) Filderman**) (1853 – 1938) היה תעשיין יהודי יליד רומניה שהקים בעיר בקאו ברומניה, יחד עם בניו וחתנו, את "מפעלי ש. פילדרמן", אחד המעסיקים הגדולים באזור וספקי הצבא הרומני במלחמת העולם הראשונה והשנייה.

## מפעלי ש. פילדרמן
שמואל פילדרמן נולד בשנת 1853 בעיר פוקשאן ברומניה.

בשנת 1876 הגיע לבקאו שם הקים מפעל בורסקאות בצפון העיר, על הגדה הימנית של הנהר ביסטריצה.

במחצית השנייה של המאה ה-19 היוו היהודים כ-48% מאוכלוסיית העיר בקאו והיו הכוח החלוץ בפיתוח התעשייה בה. המפעלים לבורסקאות, ייצור מוצרי עור והנהלה קיבלו תנופה גדולה בשל הקרבה לנהר ביסטריצה ושפע הבקר שגדל באזור.

בשנת 1884 נרשם מפעלו של שמואל פילדרמן במרשם החברות הפרטיות תחת השם "מפעלי ש. פילדרמן" עם תחומי פעילות "מסחר בעור וכל החפצים הנחוצים לייצור נעליים". המבנה הראשון של המפעל נבנה בשנת 1886. המפעל השתמש לצורך עיבוד העורות בשיטה הצמחית, על בסיס טאנין שהופק מקליפות עצים. בשיטה זאת אפשר היה להפיק רק עור שחור המתאים בעיקר לייצור סוליות נעליים.

בשנת 1908, הקימו שמואל פילדרמן וחתנו ד"ר הנרי פרלברגר את החברה "ד"ר ה. פרלברגר ושות' "  לצורך ניהול מפעל הבורסקאות הראשון ברומניה המבוסס על שיטת עיבוד העורות באמצעות מלחי כרום. שיטה זאת, שהובאה לרומניה על ידי ד"ר פרלברגר בשנת 1906, מניבה עור רך, גמיש שניתן לצביעה במגוון צבעים.

בשל איכותם הגבוהה של המוצרים, היו "מפעלי ש. פילדרמן" היחידים ברומניה שסיפקו לצבא הרומני מגפיים, רתמות לסוסים ומעילים וכובעים מפרוות כבשים בתקופת מלחמת העולם הראשונה.

מפעל הבורסקאות נהרס בשריפה שפרצה בבקאו בשנת 1922. בשנת 1923 הקים שמואל פילדרמן יחד עם בניו מאני פילדרמן, המהנדס יאנקו פילדרמן וד"ר יוסיף פילדרמן את השותפות בשם "מפעלי ש. פילדרמן עבור תעשיית העור וטחינה".

בניו של שמואל פילדרמן המשיכו לפתח את המפעלים גם לאחר מותו בשנת 1938. בשנת 1939 פעלו תחת ניהולם שני מפעלים לייצור עור, מפעל אחד לייצור לבד, מפעל לייצור נעליים אזרחיות וצבאיות, טחנה קמח, מאפייה ותחנה הידרואלקטרית שסיפקה כוח להפעלת כל המכונות. בשנת 1941, לאחר הצטרפותה של רומניה למלחמת העולם השנייה, גויס כל ייצור המפעלים לטובת הצבא הרומני. בשנת 1944 העסיקו המפעלים מעל 500 עובדים.

המפעלים המשיכו לעבוד עד שנת 1948 כאשר הולאמו על ידי המדינה.

## תרומה לקהילה וקשר עם הציונות
שמואל פילדרמן היה התורם העיקרי של בית היתומים היהודי "גן הילדים" בבקאו, בו שהו 57 ילדים וילדות. בבית היתומים פעלו מנהל, רופא ומורה והוא נתמך חלקית על ידי העירייה. בשנת 1929 הקים שמואל פילדרמן את בית היתומים "דבורה ושמואל פילדרמן" בבניין בבעלותם. בבית יתומים זה התארחו 10 ילדים ו-10 ילדות.

סניף תנועת גורדוניה בבקאו פעל במבנה בית היתומים.

בתו של שמואל פילדרמן, רוז פרלברגר, הייתה נשיאת סניף ויצו בבקאו. בתפקיד זה היא גייסה תרומות לקרן היסוד ולתמיכה בכפר הנוער עיינות שהוקם בשנת 1930 על ידי ארגון ויצו, ונפגשה תקופות עם פעילי עלייה, ביניהם עדה מימון ומשה אגמי.

## הערות שוליים

קטגוריה:בקאו: אישים
קטגוריה:תעשיינים יהודים רומנים
תומאס נורווד

**תומאס מנסון נורווד** (באנגלית: **Thomas Manson Norwood**; 26 באפריל 1830 – 19 ביוני 1913) היה סנאטור וחבר בית הנבחרים של ארצות הברית מטעם מדינת ג'ורג'יה.

## ביוגרפיה
### ראשית חייו והשכלה
נורווד נולד ב-26 באפריל 1830 במחוז טלבוט שבג'ורג'יה. הוא למד לימודים אקדמיים והשלים את לימודיו במכללת אמרי בשנת 1850. לאחר מכן למד משפטים אצל מושל ג'ורג'יה ג'יימס מילטון סמית', והוסמך לעריכת דין בשנת 1852, אז החל לעסוק במקצועו בעיר סוואנה.

### קריירה פוליטית
נורווד כיהן בבית הנבחרים של ג'ורג'יה בין השנים 1861–1862, ובשנת 1868 היה אלקטור לנשיאות מטעם המפלגה הדמוקרטית. בשנת 1871 נבחר לסנאט של ארצות הברית מטעם ג'ורג'יה, וכיהן בו מ־14 בנובמבר 1871 עד 3 במרץ 1877. הוא היה הדמוקרטי הראשון מהדרום שקיבל מושב בסנאט לאחר מלחמת האזרחים. נורווד נודע כביקורתי חריף כלפי חוק זכויות האזרח של 1875. לאחר תום כהונתו שב לעסוק בעריכת דין בסוואנה, ובהמשך נבחר לבית הנבחרים של ארצות הברית בקונגרסים ה־49 וה־50, בהם כיהן מ־4 במרץ 1885 עד 3 במרץ 1889.

### קריירה משפטית
לאחר סיום כהונתו בקונגרס חזר לעסוק בעריכת דין, ובשנת 1896 מונה לשופט בבית המשפט העירוני של סוואנה, תפקיד שבו כיהן שתים עשרה שנים.

בנאומו האחרון לפני פרישתו, ב־31 בדצמבר 1907, השמיע נורווד הצהרות גזעניות קשות: הוא קרא להוציא להורג גברים שחורים שקיימו יחסים בהסכמה עם נשים לבנות, בטענה כי הם אלימים ומתעללים, להטיל מאסר עולם על הנשים הלבנות שהיו מעורבות בכך, ואף להחזיר את השחורים לעבדות מלאה.

### מותו
לאחר פרישתו חזר לאחוזתו "הארוק הול" ליד סוואנה, ושם נפטר ב-19 ביוני 1913. הוא נקבר בבית העלמין לורל גרוב שבסוואנה.
לאחר מותו פורסם ספרו A True Vindication of the South ("הצדקה אמיתית לדרום"), שבו טען כי הדרום היה צודק במאבקו נגד הצפון.

## קישורים חיצוניים
* 
* 

קטגוריה:אמריקאים ילידי ג'ורג'יה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מג'ורג'יה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1830
קטגוריה:אמריקאים שנפטרו ב-1913
הפיגוע במונית השירות בפתח תקווה

**פיגוע הדקירה במונית השירות בפתח תקווה** היה פיגוע טרור שבוצע ב-5 בפברואר 2006 על ידי אחמד כפינה, מחבל משכם, בצומת אסם בפתח תקווה, ובו נרצחה ישראלית אחת ונפצעו חמישה נוספים, ארבעה מהם באורח קשה.

## הפיגוע
לקראת השעה 10:00 של 5 בפברואר 2006, עלה אחמד כפינה, תושב א-סאוויה בן 23, למונית שירות שנסעה בקו 51, בציר ז'בוטינסקי בפתח תקווה. כאשר עברה המונית לצומת אסם, שלף סכין והחל לדקור את הנוסעים. הוא רצח בדקירות את , בת 53 מפתח תקווה, ופצע חמישה נוספים, ארבעה מהם באורח קשה.

בשלב מסוים הצליחו אזרחים במקום להשתלט עליו, ואחד מעובדי מפעל אסם הסמוך הטיח קרש ברגליו. המחבל נעצר והועבר לידי המשטרה. פצועי הפיגוע פונו לבית חולים בילינסון שנמצא בקרבת מקום.

## לאחר הפיגוע
המחבל נשפט למספר מאסרי עולם, אולם ב-2025 שוחרר מהכלא במסגרת הסכם חמאס–ישראל השלישי במלחמת חרבות ברזל.

## הערות שוליים

מונית השירות, 2006
מונית השירות בפתח תקווה
מונית השירות בפתח תקווה
בית הכנסת באוז'הורוד

**בית הכנסת באוז'הורוד** (באוקראינית: **Ужгородська ортодоксальна синагога**) הוא בית כנסת לשעבר באוז'הורוד, באובלסט זקרפטיה המערבית של אוקראינה. בית הכנסת הוקם בשנת 1904, באימפריה האוסטרו-הונגרית. בבית הכנסת התפללו בנוסח אשכנז.

בשנת 1947 הממשל הסובייטי החרים את המבנה, ומאז הוא משמש כאולם קונצרטים.

## בית הכנסת
בית הכנסת הושלם ונחנך ב-27 ביולי 1904. באותה עת הוא היה חלק מהאימפריה האוסטרו-הונגרית.

הבניין תוכנן על ידי האדריכלים גיולה פאפ ופרנץ סבולץ', בסגנון רומנטי ראוותני, ששילב אלמנטים ארכיטקטוניים ביזנטיים ומוריסקיים. מאפיין בולט לכך הוא מגן דוד במרכז המרפסת שבחזית הבניין.

## אולם קונצרטים
בשנת 1944, לאחר השמדת יהדות הקרפטים, בית הכנסת הפסיק לשמש כמקום תפילה. לאחר כשלוש שנים, בשנת 1947, החליטה הממשלה הסובייטית להעביר את המבנה למשרד התרבות של ברית המועצות, והבניין החל לשמש כאולם הקונצרטים של אוז'הורוד.

לאחר שהוסב בית הכנסת לאולם קוצרטים, הסמלים היהודיים מהבניין הוסרו. עם זאת, נכון ל-2012, בחזית הבניין התנוסס שלט להנצחת 85,000 היהודים ממחוז זקרפטיה שנרצחו בשואה.

בשנת 2015 הוכרזו תוכניות לשחזור כיפת הזכוכית והפסיפסים שהיו עליה, אך עד 2019 תוכניות אלה טרם יושמו. עם זאת, קהילה יהודית מקומית משתמשת מדי פעם בבית הכנסת לשעבר לאירועים דתיים.

## גלריה

קובץ:Ungvar, Great synagogue (03).jpg
קובץ:Ungvar, Great synagogue (04).jpg
קובץ:Ungvar, Great synagogue (05).jpg
קובץ:Uzhgorod Synagogue C.jpg
קובץ:Uzhgorod Synagogue B.jpg
קובץ:Синагога (філармонія) 1.jpg
קובץ:Interior of Uzhhorod Synagogue.jpg|פנים בית הכנסת באוז'הורוד ב-2010


## ראו גם
* יהדות אוקראינה

## קישורים חיצוניים
* 

## הערות שוליים

קטגוריה:בתי כנסת אשכנזיים
קטגוריה:אוקראינה: בתי כנסת
קטגוריה:בתי כנסת שנחרבו
קטגוריה:אוז'הורוד: מבנים
אנולט

[שמאל|ממוזער|300x300 פיקסלים|[רזוננס כימי|מבני רזוננס של אניון אנולט]]
בכימיה אורגנית, **אנולטים** הם אניונים אורגניים שמקורם בדפרוטונציה של קרבוניל (תרכובות RR'C=O). הן מבודדות לעיתים רחוקות, אך נמצאות בשימוש נרחב כריאגנטים בסינתזה של תרכובות אורגניות.

## מבנה וקישור
טקסט=Molecular orbitals of an enolate, showing the occupancy corresponding to the anion.|מרכז|300x300 פיקסלים|אורביטלים מולקולריים של אנולט, המציגים את התפוסה המתאימה לאניון.
אניוני אנולט קרובים מבחינה אלקטרונית לאניוני אליל. המטען האניוני מבוזר על פני החמצן ושני אתרי הפחמן. לכן, יש להם אופי של אלקוקסיד ושל קרבאניון כאחד.

אף על פי שלעיתים קרובות הם מתוארים כמלחים פשוטים, למעשה הם מאמצים מבנים מורכבים הכוללים לעיתים קרובות אגרגטים.

## הערות שוליים

קטגוריה:אניונים